Účastník ZPC	
Meno, priezvisko, titul:	Ľubica Bizíková, PhDr.	
Úsek:	Oddelenie všeobecnej pedagogiky, didaktiky a psychológie	
	
Zahraničná pracovná cesta	
Miesto konania – štát, mesto:	Veľká Británia, Cardiff	
Organizátor:	ADEW in Wales - v rámci programu EU Celoživotné vzdelávanie/Cedefop 	
Termín:	4. – 8. marec 2013	
Účel:	Študijná návšteva s názvom Developing learners' potential for the 21st century global economy	
Rokovací jazyk:	AJ	
	
Rámcový program	
Program študijnej návštevy bol časovo rozvrhnutý od večera 3. marca do popoludňajších hodín 8. marca 2013.
Program bol pripravený tak:
-	aby bolo zastúpené široké spektrum oblastí vzdelávacej politiky krajiny organizátora, - prezentácie, návštevy škôl a vzdelávacích inštitúcií
-	aby sa mohla uskutočniť výmena skúseností participantov študijnej návštevy z jednotlivých EU krajín
-	aby bol priestor pre vypracovanie hodnotenia návštevy – skupinovej správy, ktorá sa požaduje od príjemcov grantu v rámci CEDEFOP (transverzálneho programu) - Programu celoživotného vzdelávania EU.
	
Stručný priebeh	
Zameranie študijnej návštevy bolo veľmi aktuálne – „Rozvoj vzdelávacieho potenciálu pre globálnu ekonomiku 21“ storočia s nosnou témou Mechanizmy zabezpečovania kvality v školách a vzdelávacích inštitúciách (Quality assurance mechanisms in schools and training institutions).  Naplnenie témy zabezpečila hostiteľská organizácia Association of Directors of Education in Wales (ADEW), ktorej členmi sú inštitúcie celého spektra vzdelávania, zabezpečujúce všetky súvisiace oblasti vzdelávacej politiky, jej výkonu a tiež kontroly. Účastníci študijnej návštevy v počte 17 boli odborníci v oblasti vzdelávania z rôznych EU krajín (Fínsko, Írsko, ČR, Malta, Portugalsko, Bulharsko....), ktorí aktívne participovali na priebehu  (napr. podnetmi a príkladmi dobrej praxe zo svojich krajín). Program pozostával z prezentácii odborníkov na vzdelávanie vo Walese, korí predstavili zámery a ciele vzdelávania v kontexte s témou, predstavili aj formy a metódy ich dosiahnutia, ako aj prijaté dokumenty na ich zabezpečenie, napr.  Rámec/podmienky na zvýšenie čitateľskej a matematickej gramotnosti, Efektívna prax pre žiakov z chudobných a znevýhodnených podmienok. Okrem odborných prezentácii boli súčasťou programu aj návštevy škôl, v rámci ktorých bola možnosť nielen diskutovať s vedením a učiteľmi, ale tiež sa zúčastniť priamo na vyučovaní, pričom boli zastúpene všetky typy, resp. stupne škôl. Veľmi prínosnou bola návšteva a oboznámenie sa s prácou inšpekcie, ktorá má nielen kontrolnú, ale predovšetkým podpornú rolu. V neposlednom rade organizátori pripravili pre účastníkov súborný prehľad najaktuálnejších dokumentov (v  tlačenej a elektronickej podobe), ktoré obsahujú smerovanie a tiež praktické opatrenia Walesu na zvýšenie kvality a dostupnosti kvalitného vzdelávania pre každé dieťa v krajine.	
Odporúčania a závery	
•	zabezpečiť stabilitu vzdelávacej politiky, ktorá vychádza z dlhodobých strategických plánov a presných podmienok na ich realizáciu
•	mať dostatočný priestor pre prispôsobenie školského kurikula potrebám a záujmom žiakov – mať možnosť širokého výberu predmetov, odborných i akademických, ktoré reflektujú situáciu v najbližšej komunite a lokálnej zamestnávateľskej infraštruktúre; do jeho kreovania je vhodné zapojiť aj žiakov/rodičov (od 2. stupňa) 
•	zaviesť tzv. tranzitívny program na uľahčenie/zefektívnenie prechodu z primárneho na sekundárny stupeň vzdelávania
•	cielene podporovať čitateľskú a matematickú gramotnosť v rámci celého kurikula (na všetkých predmetoch)
•	využívať tzv. peer – hodnotenie školy a učiteľov a tiež peer- mentoring na vzájomnú pomoc žiakov
•	zabezpečiť reálne fungujúcimi opatreniami prístup ku vzdelávaniu v rovnakej/najlepšej kvalite pre všetkých žiakov, ktorý bude monitorovaný, pričom predmetom kontroly by mala byť nielen samotná škola a výsledky žiakov, ale aj podmienky vzdelávania, ktoré zabezpečuje zriaďovateľ a tiež iné zodpovedné vzdelávacie inštitúcie; kontrolu by mala zabezpečiť nezávislá, odborne vytrénovaná inšpekcia, ktorá by mala nielen konštatovať zistené nedostatky, ale aj navrhnúť možnosti a metódy ich odstránenia. 
	
Očakávaný prínos	
Získaný prehľad v oblasti vzdelávania v zahraničí, možnosť spolupráce, networking, zdroj inšpirácie a odborných informácii pre zmeny v našom vzdelávaní.  	
Prehľad prinesenej dokumentácie a miesto jej uloženia	
Kópie vzdelávacích dokumentov Walesu a prezentácii z podujatia v elektronickej verzii na: bizikova@statpedu.sk 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. Príprava prezentácie v ŠPÚ.	
	
Súhlasím so zverejnením správy na internete.	
Správu vypracoval: PhDr. Ľubica Biziková	
Dátum: 21. 03. 2013	
Správu schválil: doc., PaedDr. Viliam Kratochvíl, PhD.